kardosdrur/scandi-wiki huggingface dataset:
Movement for Democratic Change

Movement for Democratic Change (MDC) (Bevægelsen for Demokratisk Forandring) er et socialdemokratisk politisk parti i Zimbabwe. 

Lederen af partiet er Morgan Tsvangirai. Det blev grundlagt i 1999 som et oppositionsparti til Zimbabwe African National Union – patriotisk Front (ZANU-PF) under ledelse af diktatoren Robert Mugabe.

Politiske partier i Zimbabwe
Aalst

Aalst er en by i Flandern i det nordvestlige Belgien. Byen ligger i provinsen Østflandern, ved bredden af floden Dender. Indbyggertallet er på ca.  mennesker.

Referencer

Henvisninger 

 

Byer i Belgien
La Louvière

La Louvière er en by i Vallonien i det sydlige Belgien. Byen ligger i provinsen Hainaut. Indbyggertallet er på ca. 77.000 mennesker (pr. 2006).

Henvisninger 

Byer i Belgien
WWE No Way Out

No Way Out er et pay-per-view-show inden for wrestling produceret af World Wrestling Entertainment (WWE). Det er ét af organisationens månedlige shows. I 1998 og 1999 var showet dog en del af In Your House-showene, men fra 2000 blev No Way Out til ét pay-per-view-show for sig selv. 

Fra 1998 til 2009 blev showet afholdt i februar. I 2010 blev showet erstattet af Elimination Chamber, men efter et par års pause vendte No Way Out tilbage. I 2012 blev No Way Out afholdt i juni. 

I forbindelse med WWE's brand extension blev showet gjort eksklusivt til SmackDown-brandet i 2004. Siden 2007 har alle WWE's pay-per-view-shows været "tri-branded", hvilket betyder, at wrestlere fra alle tre brands (RAW, SmackDown og ECW) deltager i organisationens shows.

Resultater

2009

No Way Out 2009 fandt sted 15. februar 2009 fra KeyArena i Seattle, Washington.

 WWE Championship: Triple H besejrede Edge, The Undertaker, Big Show, Jeff Hardy og Vladimir Kozlov i en Elimination Chamber match
 Triple H blev dermed verdensmester for 13. gang, hvilket kun er overgået af Ric Flair, der har vundet en VM-titel 16. gange. 
 Randy Orton besejrede Shane McMahon i en No Holds Barred Match
 ECW Championship: Jack Swagger besejrede Finlay
 Shawn Michaels besejrede John "Bradshaw" Layfield
 World Heavyweight Championship: Edge besejrede John Cena, Rey Mysterio, Chris Jericho, Mike Knox og Kane i en Elimination Chamber match
 Edge angreb Kofi Kingston, der oprindeligt skulle have været med i kampen, med en stol inden kampen, og Edge tog hans plads, selvom Edge er på SmackDown, og kampen ellers udelukkende bestod af wrestlere fra RAW. 
 Edge vandt kampen og dermed sin 8. VM-titel i karrieren.

Wrestling-begivenheder
Sint-Niklaas

Sint-Niklaas (fransk: Saint-Nicolas) er en by i Flandern i det nordvestlige Belgien. Byen ligger i provinsen Østflandern, tæt ved grænsen til nabolandet Holland. Indbyggertallet er pr. 1. januar 2008 på 70.450, og byen har et areal på 83,80 km².

Henvisninger 

Byer i Belgien
Lokaliteter ved Flandern Rundt
Gyula Cseszneky

Greve Gyula István Cseszneky de Milvány et Csesznek (28. juni 1914 i Nagymajor – efter 1956 i Brasilien) var en ungarsk digter, oversætter og politiker.

Politikere fra Ungarn
Digtere fra Ungarn
Oversættere
Adel fra Makedonien
Gyula
Klokkeren fra Notre Dame (film fra 1996)

Klokkeren fra Notre Dame (org: The Hunchback of Notre Dame) er en Disney-tegnefilm fra 1996, bygget over Victor Hugos roman Klokkeren fra Notre Dame. Filmen fik premiere i USA den 21. juni 1996 og i Danmark den 15. november 1996.

Ligesom de fleste tidligere filmatiseringer gør Disney-folkene Quasimodo, den pukkelryggede klokker i Notre Dame, til historiens hovedperson. Filmen giver desuden Quasimodo tre levende gargoiler som ledsagere: Hugo, Victor og Laverne (Gertrud i den danske version).

Selv om Victor Hugos historie er disneyficeret med humor, sange og den obligatoriske Happy End, hører Klokkeren fra Notre Dame blandt de mørkeste, mest seriøse Disney-tegnefilm, der udforsker temaer som religion, racisme og seksuel besættelse og udmunder i et højdramatisk inferno af vold, ild og død.

Takket være computeranimation er filmens billedside præget af kæmpemæssige folkemængder og svimlende kamerature over byens tage og tårne. Musikken af Alan Menken og Stephen Schwartz blev nomineret til både en Oscar og en Golden Globe, men filmens sange vandt ikke den store popularitet.

Skuespillere 

Øvrige danske stemmer var Peter Zhelder Due og Pauline Rehne

 *Dette var Mary Wickes sidste film. Hun døde af kræft, før hun nåede at få indspillet alle figurens sætninger, og Jane Withers overtog efter hende.

Kilde

Eksterne henvisninger 
 

Disney tegnefilm
Amerikanske film fra 1996
Tegnefilm fra USA
Tuborg Squash

Tuborg Squash er en dansk sodavand med appelsinsmag, produceret af Carlsberg. Den kom på markedet i 1936 og er dermed ifølge producenten Danmarks ældste sodavand, der stadig produceres.

Reklamer 
De mest kendte reklamer for Tuborg Squash blev lavet fra 1989 og godt 10 år frem. De udnyttede effektivt muligheden for reklamer i TV 2, der var startet 1. oktober 1988. Jacob Haugaard spiller købmand og Finn Nørbygaard spiller en kunde, der kommer ind for at købe en Tuborg Squash. Det gennemgående i reklamerne er, at Finn ikke kan finde ud af at udtale "Squash". Idemanden bag reklamerne var Jacob Ludvigsen, der arbejdede for reklamebureauet Wibroe, Duckert & Partners, og Lone Scherfig instruerede de første episoder. Ludvigsen havde boet på Bornholm siden 1978 og blev inspireret til reklamerne af Røbro Købmandsforretning i Rø. Den blev med årene en turistattraktion, men lukkede i 2009.

En nyere række reklamer fra samme bureau er med de såkaldte Squashbuddies, der handler om to fyre, der dyrker en række sportsgrene som bl.a. wrestling mod Asbjørn Riis, men selvfølgelig også sporten squash. Reklamerne slutter oftest med at fyrene sidder med skrammer og drikker en Tuborg Squash.

Noter 

Sodavand
Squash
Drikkevaremærker fra Carlsberg
The Killers

The Killers er et amerikansk rockband, der fik sit gennembrud med pladen Hot Fuss fra 2004, som hurtigt blev en international salgsucces med over 4 millioner solgte albums.

Karriere 
The Killers blev startet i Las Vegas i 2002 af de to Oasis-fans Brandon Flowers og David Keuning.

Allerede året efter udsendte gruppen singlen "Mr. Brightside" i en limited edition på det lille engelske selskab Lizard King. Kort efter skrev de kontrakt med pladeselskabet Island/Universal.

I 2004 udkom debutalbummet Hot Fuss, som generelt blev positivt modtaget. Både i England og USA placerede pladen sig højt på hitlisterne, og også i Danmark var The Killers i flittig radiorotation med numre som "Somebody Told Me" og "Mr. Brightside".

Især i England fik gruppen succes. Musikbladet NME kårede ved årets udgang The Killers til 2004's bedste internationale band og udråbte Brandon Flowers til årets bedst klædte musiker og mest sexede mand.

Hjemme i USA var The Killers på baggrund af Hot Fuss blandt de ti finalister i opløbet om den kvalitetsorienterede musikpris The Shortlist Prize, som dog endte med at gå til TV On The Radio.

Musikalsk kommer gruppens inspiration fra britiske navne som New Order, Duran Duran og især The Cure, og forsanger Brandon Flowers synger med en markant britisk accent. Tøjstils-mæssigt er der mere engelsk dandy end amerikansk slacker over bandet, der har udvist en udpræget hang til tjekket tøj og trendy jakkesæt.

I 2006 udkom gruppens andet album, Sam's Town. At The Killers i mellemtiden var blevet store stjerner i Danmark blev understreget af, at bandets koncert i Store Vega den 1. november 2006 blev udsolgt på bare seks minutter.
I november 2007 udsendte gruppen opsamlingen Sawdust, der indeholdt B-sider, lidt nyt materiale og et par covernumre – bl.a. Dire Straits' "Romeo & Juliet".

Diskografi 
 Hot Fuss (2004)
 Sam's Town (2006)
 Sawdust (2007)
 Day And Age (2008)
 (Red) Christmas - EP (2011)
 Battle Born (2012)
 Wonderful Wonderful (2017)

Eksterne henvisninger 

 
Har spillet på Roskilde Festival
Musikgrupper fra 2001
Ferenc Erkel

Ferenc Erkel, også Franz Erkel (født 7. november 1810 i Gyula i Békés, død 15. juni 1893 i Budapest), var en ungarsk komponist, dirigent og pianist.; grundlægger af den ungarske nationalopera. Han var desuden en af Ungarns bedste skakspillere.

Erkel var kapelmester ved nationalteatret i Pest og har i sit hjemland skaffet sig et stort ry som komponist af en række nationalt farvede operaer, blandt hvilke navnlig Hunýadý Laszlò og Bank Bàn er blevet modtaget med begejstring, og talrige sange, der har vundet stor udbredelse. Uden for Ungarn vides hans værker ikke at
være spillede. (o. 1915)

Erkel komponerede også melodien til den ungarske nationalsang Himnusz ("Hymne") som begynder med ordene Isten, áldd meg a magyart [  ] (da. Gud velsigne ungarerne; en. God, bless the Hungarians).

Eksterne kilder/henvisninger 
 

 Opslag af kontorchef W. Behrend i Salmonsen  (Salmonsens Konversationsleksikon, 2. udgave, bd. 7, s. 425)
 
 Budapest Filharmoniske Orkester , historie 
 
 

Komponister fra Ungarn
Romantikkens komponister
Operakomponister
Skakspillere fra Ungarn
In C

In C er et aleatorisk musikstykke komponeret af Terry Riley i 1964 for et hvilket som helst antal mennesker, selv om han foreslår "en gruppe på omkring 35 er ønskeligt, men mindre eller større grupper kan bruges". Det er en reaktion på den abstrakte akademiske serialist teknikker, der anvendes af komponister i midten af det tyvende århundrede, In C er ofte nævnt som den første minimalistiske komposition.

Teknik 
 
In C består af 53 korte, nummererede musikalske fraser; hver frase kan gentages et vilkårligt antal gange. Hver musiker har kontrol over, hvilke frase han eller hun spiller: aktørerne opfordres til at starte på forskellige tidspunkter, selvom de spiller på den samme frase. Musikstykket udføres således, at det musikalske ensemble bør forsøge at holde sig inden for to til tre fraser af hinanden. Fraserne skal spilles i rækkefølge, selv om nogle kan springes over. Som beskrevet i nogle udgaver af partituret, er sædvane for en musiker (”traditionelt … en smuk pige," noterer Riley) at spille noden C (i oktaver) i gentagne ottendedels noder. Dette fungerer som en metronom og omtales som "The Pulse". 

In C har ikke en bestemt varighed; optræden kan vare så lidt som femten minutter eller så længe flere timer, selv om Riley angiver "optræden har normalt et gennemsnit mellem 45 minutter og halvanden time." Antallet af kunstnere kan også variere mellem to opførelser. Den originale optagelse af musikstykket blev udført af 11 musikere (gennem overdubbing, snesevis instrumenter blev udnyttet), mens en udførelse i 2006 i Walt Disney Concert Hall brugte 124 musikere. 

Stykket begynder med en c-dur-akkord. (frase 1 til 13) I begyndelsen med en stærk betoning af medianten e og en introduktion af noden f. I frase 14 dukker der for første gang et fortegn op: fis. Stykket ser altså ud til at have moduleret mod g-dur. Dog på den anden side er der i fraserne 22 til 26 en sekundfølge fra e til h (e-fis-g-a-h), hvilket kan tolkes som såvel e-mol-akkord, men også som en g7 med manglende kvint. I frase 28 forekommer for sidste gang et fis, før der i frase 29 på ny dukker en c-dur-akkord op. Frase 35 er i sammenligning med alle andre fraser tonalt ubestemmelig, da der forekommer både et fis og et b. Til frase 48 forbliver stykket imidlertid i c, indtil det i frase 49 modulerer mod f-dur ved det opdukkende b. Fra frase 50 til slutningen (53) forekommer kun tonerne f-g-b, hvad der egentlig kan tydes som en g7-akkord med udelukkelse af kvinten d. Det må dog ikke glemmes at "pulsen" til stadighed løber med og er til stede i baggrunden: altså oktaven på c.

Det polyfone samspil mellem de forskellige fraser i forhold til hinanden og sig selv i forskellige rytmiske uregelmæssigheder er af primær interesse. Musikstykket kan betragtes som heterofoni.

Ekstern henvisning 
Lyt til In C her på YouTube

Musik fra USA
Minimalistisk musik
WWE Backlash

Backlash var et pay-per-view-show inden for wrestling produceret af World Wrestling Entertainment (WWE). Det var ét af organisationens månedlige shows og blev afholdt i april mellem 1999 og 2009 (med undtagelse af Backlash 2005, som blev afholdt 1. maj). Backlash indeholdt sædvanligvis rematcher fra WrestleMania, der blev afholdt måneden før. 

I forbindelse med WWE's brand extension blev showet gjort eksklusivt til RAW-brandet fra 2004 til 2006. Siden 2007 har alle WWE's pay-per-view-shows været "tri-branded", hvilket betyder, at wrestlere fra alle tre brands (RAW, SmackDown og ECW) deltager i organisationens shows. 

Den sidste udgave af Backlash fandt sted i april 2009. I 2010 blev showet erstattet af Extreme Rules.

Resultater

2009
Backlash 2009 fandt sted d. 26. april 2009 fra Dunkin' Donuts Center i Providence, Rhode Island. 

 ECW Championship: Christian besejrede Jack Swagger 
 Chris Jericho besejrede Ricky Steamboat
 Kane besejrede CM Punk
 Jeff Hardy besejrede Matt Hardy i en "I Quit" Match
 Santino Marella besejrede Beth Phoenix
 WWE Championship: The Legacy (Randy Orton, Cody Rhodes og Ted DiBiase) besejrede Triple H, Batista og Shane McMahon i en 6-man Tag Team Match
 Hvis The Legacy vandt, ville Randy Orton vinde VM-titlen fra Triple H. 
 World Heavyweight Championship: Edge besejrede John Cena i en Last Man Standing Match

Wrestling-begivenheder
Tysklandsarbejdere

Tysklandsarbejdere var en betegnelse for omkring 100.000 danskere som under 2. verdenskrig (besættelsen) rejste til Tyskland for at få arbejde. Især i begyndelsen af Besættelsen var arbejdsløsheden i Danmark høj, hvad der gjorde arbejdet i Tyskland tillokkende - også fordi Tysklands krigslykke endnu ikke var vendt. 
Enkelte blev pga. arbejdsvægring eller protester overført til tvangsarbejde eller KZ-lejre. 
Efter krigen blev Tysklandsarbejderne fra flere sider fordømt for at arbejde for det forhadte Nazityskland.
Pr. 2006 blev det gjort muligt for de 4.000 tilbageværende tidligere tysklandsarbejdere at søge den Sociale Sikringsstyrelse om tysk pension.

Eksterne henvisninger 
 Tysklandsarbejder 1941-42.

Danmark under 2. verdenskrig
Arbejdsmarkedet
WWE Judgment Day

Judgment Day var et pay-per-view-show inden for wrestling, produceret af World Wrestling Entertainment. Det var ét af organisationens månedlige shows og blev afholdt i maj fra 2000 til 2009. I oktober 1998 blev den første udgave af showet dog afholdt som en del af In Your House-showene. I 2010 blev showet erstattet af WWE's Over the Limit. 

I forbindelse med WWE's brand extension blev showet gjort eksklusivt til SmackDown-brandet i 2004. Fra 2007 og fremefter var alle WWE's pay-per-view-shows "tri-branded", hvilket betyder, at wrestlere fra alle tre brands (RAW, SmackDown og ECW) deltager i organisationens shows.

Resultater

2009 
Judgment Day 2009 fandt sted d. 17. maj 2009 fra Allstate Arena i Rosemont, Illinois – en forstad til Chicago. Det var den sidste udgave af WWE's Judgment Day.

 Umaga besejrede CM Punk
 ECW Championship: Christian besejrede Jack Swagger
 John Morrison besejrede Shelton Benjamin (med Charlie Haas)
 WWE Intercontinental Championship: Rey Mysterio besejrede Chris Jericho
 WWE Championship: Batista besejrede Randy Orton via diskvalifikation
 Randy Orton forsvarede VM-titlen trods nederlaget.
 Efter kampen vendte den 16-dobbelte verdensmester, Ric Flair, tilbage til World Wrestling Entertainment for at hjælpe Batista fra at blive tævet af Randy Ortons The Legacy. 
 John Cena besejrede Big Show
 World Heavyweight Championship: Edge besejrede Jeff Hardy

Wrestling-begivenheder
Indiana Jones og det sidste korstog

Indiana Jones og det sidste korstog (på engelsk Indiana Jones and the Last Crusade) er den tredje film med Harrison Ford som den piskesvingende arkæolog Indiana Jones. Filmen er fra 1989 og instrueret af Steven Spielberg, mens George Lucas fungerer som producer.

Filmlokationerne til optagelserne inkluderede Guadix, Parque natural del Cabo de Gata-Níjar og Tabernasørkenen i Spanien, Stowe School i England og Schloss Bürresheim i Tyskland.

Medvirkende 
 Harrison Ford - (Dr. Indiana Jones)
 River Phoenix - (Indiana Jones, 13 år)
 Sean Connery - (Prof. Henry Jones, Sr.)
 Denholm Elliott - (Dr. Marcus Brody)
 Alison Doody - (Dr. Elsa Schneider)
 John Rhys-Davies - (Sallah)
 Julian Glover - (Walter Donovan)
 Michael Byrne - (SS-Standartenführer Ernst Vogel)
 Kevork Malikyan - (Kazim)
 Robert Eddison - (Sir Galahad)
 Vernon Dobtcheff - (butleren på "Brunwald slot")
 Michael Sheard - (Adolf Hitler, ukrediteret)

Handling 

Indiana Jones ses i 1912 i Utah, hvor Indiana Jones, spillet af River Phoenix, er på tur med sit spejderhold og finder en spansk skat; et guldkors tilhørende Francisco Vásquez de Coronado. Han opdages, men slipper væk; får korset igen i 1938 i en kamp i et skib uden for Portugals kyst.

Indiana Jones far, Henry Jones Sr., er forsvundet i jagten på den hellige gral, og har derfor sendt sin dagbog med forskellige optegnelser og spor, der måske kan føre til den hellige gral, til sin søn. Det siges at hvis man drikker af den hellige gral får man evigt liv. Bogen må endelig ikke falde i de forkerte hænder, for nazisterne må aldrig få fat i den hellige gral.

Så derfor tager Indiana Jones af sted til Venedig sammen med den kønne Dr. Elsa Schneider, og derefter til Østrig, hvor Indiana Jones finder sin far, der er taget til fange af nazisterne, som håber på at de kan få fat i den hellige gral og få evigt liv.

Det lykkes for Indiana Jones og hans far at slippe væk fra nazisterne, og tager til Berlin og derefter til Iskenderun i Tyrkiet. Til sidst bliver hans far skudt af museets sponsor, som er i følgeskab med nazisterne. Indiana Jones skal bestå tre prøver for at finde gralen og dermed kunne redde sin far. Han finder en fransk korsridder, som har vogtet gralen i 1000 år og kæmper mod ham, men den kamp bliver let, for korsridderen er meget gammel. Museumssponsoren prøver at finde den rigtige gral, men drikker af det forkerte og dør en voldsom død, mens Indiana tager en tømrers bæger og drikker af det. Det bæger skænker en evig liv, og han healer sin far med det vand, han ikke drak.

Referencer

Eksterne henvisninger

Se også 
 3. korstog
 Rolls-Royce Phantom II
 Mark VIII
 Petra

Sidste korstog
Amerikanske film fra 1989
Eventyrfilm fra USA
Engelsksprogede film
Film instrueret af Steven Spielberg
Jeppe Laursen

Jeppe Breum Laursen (født 25. december 1977), også kendt som Senior, er en dansk musiker, sanger, sangskriver og producer, mest kendt for at være tidligere medlem af popduoen Junior Senior, som han dannede i 1998 med Jesper Mortensen. Duoens debutsingle, den Thomas Troelsen-producerede "Move Your Feet" (2002), blev et stort hit i Storbritannien, hvor den gik ind som #3, ligesom gruppen optrådte i det prestigefyldte tv-show Top of the Pops som et af de få danske navne nogensinde.

Junior Senior gik i opløsning i 2008, og året efter deltog Jeppe Laursen i Dansk Melodi Grand Prix 2009 med sangen "Lucky Boy", som han selv havde skrevet. I 2011 skrev og producerede han Lady Gagas "Born This Way" fra albummet af samme navn, som blev et internationalt hit og den hurtigst-sælgende single på iTunes nogensinde.

Diskografi

Med Junior Senior 
 D-D-Don't Don't Stop the Beat (2003)
 Hey Hey My My Yo Yo (2005)

Eksterne henvisninger 
 

Sangere fra Danmark
Sangskrivere fra Danmark
Musikproducere fra Danmark
Deltagere ved Dansk Melodi Grand Prix 2009
Dansksprogede forfattere fra Danmark
WWE One Night Stand

One Night Stand var et pay-per-view-show inden for wrestling produceret af World Wrestling Entertainment. Det var ét af organisationens månedlige shows og blev afholdt i juni fra 2005 til 2008. I 2005 og 2006 optrådte wrestlere fra den forhenværende wrestlingorganisation Extreme Championship Wrestling, og begivenheden blev promoveret under navnet ECW One Night Stand. 

Showet i 2005 var et hyldestshow til ære for den originale organisation, og de fleste af kampene bestod af wrestlere fra Extreme Championship Wrestling – også selvom nogen af dem ikke var på kontrakt med World Wrestling Entertainment. Showet i 2006 var dog starten på WWE's nye ECW-brand og kun wrestlere fra ECW-brandet optråde på One Night Stand-showet. Siden 2007 har alle WWE's pay-per-view-shows været "tri-branded", hvilket betyder, at wrestlere fra alle tre brands (RAW, SmackDown og ECW) deltager i organisationens shows. Begivenheden var kendt for at være det eneste pay-per-view-show, hvor alle kampene var under "Extreme Rules" (ekstreme regler), og showet blev i 2009 erstattet af WWE's Extreme Rules – et pay-per-view-show med et mere familievenligt navn. 

Wrestling-begivenheder

de:WWE One Night Stand
ko:원 나잇 스탠드
simple:WWE One Night Stand
Vengeance

Vengeance (eng. hævn) kan henvise til flere emner:

  – otte forskellige skibe i den britiske Royal Navy
 WWE Vengeance – et wrestlingshow
Marktgraitz

Marktgraitz er en købstad (markt) i Landkreis Lichtenfels regierungsbezirk Oberfranken i den tyske delstat Bayern. Den er en del af Verwaltungsgemeinschaft Redwitz a.d.Rodach.

Geografi 
Byen ligger mellem Naturparkerne Frankenhöhe og Fränkische Schweiz-Veldensteiner Forst ved sammenløbet af floderne Steinach og Rodach.

Historie 
Kommunen er nævnt første gang i 1071 i et gavebrev.

Eksterne henvisninger
Ferrari 250 GTO

Ferrari 250 GTO er en sportsvogn/racerbil lavet af Ferrari i starten af 1960'erne.

250 er slagvolumen for hver af motorens cylindre, mens GTO står for "Gran Turismo Omologato" (Autoriseret Grand Touring)

I 1964 blev Serie II introduceret, og disse havde et lidt anderledes udseende. Af disse blev der lavet 3, hvilket bringer det samlede antal 250 GTO'ere op på 39.

I 2008 blev en 250 GTO bortauktioneret for £ 15,7 mio. (ca. 130 mio. dkr).

Referencer 

250 GTO
Biler fra 1960'erne
Biler introduceret i 1962
Racerbiler
Kuntoman

Kuntoman er Michael Hardingers og Jørgen Thorups første album, som udkom på LP i 1988 og på CD i 1993. Titlen er en sammenskrivning af ordene "kun to mand".

Spor 

Album fra 1988
Rockalbum fra Danmark
The Fame

The Fame er den amerikanske sangerinde Lady GaGas debutalbum. Det blev udsendt i november 2008 og har solgt mere end 50.000 eksemplarer og downloads i Danmark.

Spor 
 Just Dance – 4:01
 LoveGame – 3:36
 Paparazzi – 3:28
 Beautiful Dirty Rich – 2:52
 Eh, Eh (Nothing Else I Can Say) – 2:55
 Poker Face – 3:57
 The Fame – 3:42
 Money Honey – 3:37
 Again Again – 3:04
 Boys Boys Boys – 3:22
 Brown Eyes – 4:03
 Summerboy – 4:13
 I Like It Rough (bonus track) – 3:22 

Debutalbum fra 2008
Lady Gaga-album
Vi ku' ikke la' vær

Vi ku' ikke la' vær er Michael Hardingers og Jørgen Thorups andet album, som udkom på LP og CD i 1988.

Spor 

Album fra 1988
Rockalbum fra Danmark
Vikaren (film fra 2007)

Vikaren er en dansk science fiction-spillefilm fra 2007, der er instrueret af Ole Bornedal og har Paprika Steen i hovedrollen.

Handling 

Et væsen fra en anden planet ankommer til Jorden for at finde ud af, hvad kærlighed er. Det har i fjernsynet set en forfatter, der har skrevet en bog om at kærligheden er Universets stærkeste kraft. Forfatteren har en søn Carl og har for kort tiden siden mistet sin kone i en trafikulykke. Carl tænker meget på sin afdøde mor. Væsenet tager form som en kvinde og får arbejde som vikar for Carls klasse. Væsenet/vikaren kan manipulere sine omgivelser så godt, at alle tror at hun er et rigtigt menneske, men Carl får mistanke om, at hun er noget andet, end hvad hun giver sig ud for.

Medvirkende 
 Paprika Steen – vikaren Ulla Harms
 Ulrich Thomsen – Forfatteren og Carls far
 Jonas Wandschneider – Carl
 Sofie Gråbøl – Carls mor
 Ulf Pilgaard – undervisningsministeren (replikant)
 Holger Juul Hansen – Fortæller

Eksterne henvisninger 
 

Gyserfilm fra Danmark
Science fiction-film fra Danmark
Danske film fra 2007
Film instrueret af Ole Bornedal
Dansksprogede film
Fantasyfilm fra Danmark